Title: A3.1 Seguiu la pista de l'entrepà!
Course: Biologia i Geologia 3r ESO 1r T

Tal com hem dit en els anteriors temes, els humans com a éssers vius, que som hem de poder satisfer les tres funcions vitals que ens caracteritzen, és a dir, la nutrició, la relació i la reproducció.

En aquest tema 3 "Ens nodrim: l'aparell digestiu i el respiratori"  s'iniciarà l'estudi de la funció de nutrició que realitza el cos humà, concretament se centra en dos aspectes de la funció de nutrició que tenen una cosa en comú: la introducció de substàncies a l'organisme, és a dir, la introducció de nutrients a través de l'aparell digestiu i d'oxigen a través de l'aparell respiratori. (en aquest cas, també s'expulsa diòxid de carboni).

Es deixa pels propers temes, l'estudi de l'aparell circulatori que és qui s'encarrega de transportar a totes les parts del cos l'O_2 i la resta de nutrients que s'han obtingut a través de la digestió.

Per altra banda, les cèl·lules generen residus que cal eliminar, com el diòxid de carboni, CO_₂ i substàncies diverses a conseqüència de l'activitat cel·lular, l'aparell circulatori s'encarrega de transportar les substàncies de rebuig cap als aparells implicats en la seva eliminació, en conjunt, l'aparell excretor.

La nutrició és, per tant, un conjunt de processos que necessita l'actuació coordinada de quatre aparells: digestiu, respiratori, circulatori i excretor.

L'objectiu d'aquest tema 3 és endinsar-se en el funcionament i l'estructura de dos d'aquests quatre aparells, l'aparell digestiu i el respiratori.

L'activitat següent està inspirada amb la realitzada per CEDEC-ARC, Centre de Documentació i Experimentació en Ciències, concretament per Fina Vert i S. Lope. llicència d'ús cc. " Seguiu la pista a l'entrepà ! "